《题徐惟得冲漠斋十二绝 其四 南郭隐几》
明代·胡应麟

静坐焚香一亩宫，灰心槁念夕阳中。那能滥作吹竽客，凭几萧然万虑空。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。